સનસ્ક્રીન-પ્રોટેક્શનમાં પણ ત્વચા પ્રમાણેના પ્રોટેક્શનના વિકલ્પો ઉપલબ્ધ છે. ડૉ. સોમા કહે છે, ‘SPF ૩૦નો વિકલ્પ તો આપણી પાસે છે જ; પરંતુ તૈલી, શુષ્ક અને ડાર્ક ત્વચા માટે પણ વિકલ્પો ઉપલબ્ધ છે. આજે બજારમાં આર્ગન ઑઇલ, મૉઇસ્ચરાઇઝર, સ્કિન-લાઇટનિંગ ધરાવતાં તત્વો સાથેનાં સનસ્ક્રીન ઉપલબ્ધ છે. જ્યારે આટલીબધી વરાયટી હોય ત્યારે પસંદગી ધ્યાનથી કરવી. એ સિવાય અલ્ટ્રાવાયલેટ અને ઇન્ફ્રારેડ વિકિરણોથી રક્ષા આપતું સનસ્ક્રીન જ ખરીદવું. ત્વચા શુષ્ક હોય તો ક્રીમ-બેઝડ સનસ્ક્રીન પસંદ કરવું. એ ત્વચાને વધુ ડ્રાય થતી રોકશે. ત્વચા તૈલી હોય તો સિલિકૉન-બેઝ્ડ સનસ્ક્રીન લગાવવું. એનાથી ત્વચાનો મૅટ લુક પણ આવશે. ટિન્ટેડ પ્રકારનું સનસ્ક્રીન છે જે ત્વચાના રંગને કવર કરવા માટે ફાયદાકારક છે. એ સિવાય ડાર્ક સ્કિનને લાઇટ કરવા માટે સ્કિન-લાઇટનિંગ સનસ્ક્રીન ઉપલબ્ધ છે. દરેક સનસ્ક્રીન ત્વચાને અનુરૂપ જ પસંદ કરવું.’